मुंबई. एक बड़े स्पोर्ट्स चैनल के एंकर करण अंबरदार और उनकी पत्नी शिल्पा अग्रवाल ने स्पाइसजेट के क्रू मेंबर पर फ्लाइट में अभद्रता करने का आरोप लगाया है। मुंबई एयरपोर्ट पर उतरने के बाद दोनों को कुछ देर के लिए हिरासत में रखा गया था, जिसके बाद दोनों ने एयरलाइन्स और उसके क्रू मेंबर के खिलाफ एफआईआर दर्ज करवाई है। 1 मार्च को हुई इस घटना के बाद अब पुलिस पूरे मामले की जांच कर रही है। फेसबुक पर लिखी सारी घटना...
- स्पाइसजेट की फ्लाइट से दिल्ली से मुंबई यात्रा कर रहे करण ने अपने फेसबुक पेज पर यह पूरी घटना लिखी है।
- फेसबुक पर करण ने लिखा है कि, "मैं अपनी पत्नी के साथ दिल्ली से मुंबई आ रहा था। हमने 2000 एक्स्ट्रा देकर फ्लाइट में अपग्रेड सीट ली थी।"
- अंबरदार ने आगे बताया कि, "इस अपग्रेड के तहत मुझे फ्री कॉम्पलीमेंट्री मील मिलना चाहिए था। विवाद फ्लाइट के टेक ऑफ होने के बाद तब शुरू हुआ जब मैंने एयरहोस्टेस से चिकन सैंडविच और कोल्डड्रिंक मांगा।"
- "एयरहोस्टेस ने मुझसे कहा कि, उनके पास सैंडविच नहीं है। इसके बाद मैंने ग्रेवी राइस के साथ चिकन टिक्का मसाला लेने के लिए कहा।"
- "कुछ देर बाद फ्लाइट अटेंडेंट मेरे पास आया और कहने लगा कि, यह भी उनके पास नहीं है। इसकी जगह उन्होंने चिकन मेथी मलाई ऑफर की।"
- "मैंने उनसे कहा, यह सही नहीं है। मैंने अपग्रेड के लिए पैसे दिए हैं। इसके बाद मैंने उनके सीनियर को बुलाया।"
- " उनकी ओर से मुझे कहा गया कि, जब एक बार सभी को खाना परोस दिया जाएगा, तब यह इशू देखा जाएगा।"
कर्मचारियों पर अभद्रता करने का आरोप
- करण ने आगे आरोप लगाते हुए आगे लिखा है, "कुछ देर बाद जब उनका सीनियर वहां आया तो उसकी टोन बदली हुई थी। वह अचानक अग्रेसिव हो गया।"
- "इसके बाद मैंने कहा कि, मुझे मेरे पैसे वापस चाहिए क्योंकि एयरलाइन्स ने मुझे वह नहीं दिया, जिसके लिए मैंने कीमत चुकाई है।"
- "इसके जवाब में उसने मेरी ओर मेनू कार्ड फेंकते हुए कहा, मैं सिर्फ वही आर्डर दे सकता हूं जो मेनू कार्ड में मौजूद है।"
- "जब मैंने मेनू कार्ड देखा तो पता चला कि, एयरलाइन्स ने तारीख के हिसाब से अपना मेनू चेंज किया था। वे मुझे वो खाना परोस रहे थे जो 14 घंटे पहले के मेनू में था। इसके खिलाफ मैंने आवाज उठाई।"
- इसके बाद दोनों के बीच बहस शुरू हो गई। अंबरदार का आरोप है, फ्लाइट के कर्मचारी ने उन्हें धमकियां भी दी।
- आगे अंबरदार ने आरोप लगाया है कि, उनकी पत्नी को एयरपोर्ट पर उतरने के बाद प्रताड़ित किया गया। जब सभी यात्री प्लेन में बैठे थे तभी उन्हें सीट से उठने के लिए कहा गया।
- उन्होंने बताया कि, मुंबई एयरपोर्ट पर उन्हें हिरासत में लिया गया है। साथ ही केबिन क्रू ने उनके खिलाफ धमकी देने की शिकायत दर्ज करवाई।
- करण और उनकी पत्नी ने भी एयरपोर्ट पुलिस स्टेशन जाकर स्पाइसजेट कर्मचारियों के खिलाफ केस दर्ज करवाया है।
क्या है स्पाइस जेट की सफाई
- स्पाइस जेट की ओर से जारी बयान में कहा गया है कि, "पैसेंजर ने एयरपोर्ट पर चेक-इन के दौरान स्पाइस मैक्स सीट ली थी। इसलिए फूड की प्री-बुकिंग संभव नहीं था।"
- "यात्री चिकन टिक्का मसाला चाहते थे, जो मील ऑफ द डे में नहीं था। इसके बाद वह फ्लाइट के कर्मचारियों पर चिल्लाने लगे। इसके बाद एक सीनियर क्रू मेंबर ने उन्हें समझाने का प्रयास भी किया।"
- "यात्री ने न सिर्फ क्रू मेंबर्स के साथ दुर्व्यवहार, बल्कि को पैसेंजर को भी परेशान किया। फ्लाइट में उन्होंने मीडिया को बुलाने की धमकी भी दी।"
- स्पाइस जेट ने यह साफ किया कि, उनके क्रू टीम ने सुरक्षा नियमों का ध्यान रखते हुए हरसंभव तरीके से मामला संभालने का प्रयास किया।
आगे की स्लाइड्स में देखिए मामले से जुड़ी कुछ और फोटोज ...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva